Jocul lui Ender
În general, critica a primit bine "Jocul lui Ender". În 1985, romanul a primit premiul Nebula pentru "Cel mai bun roman", iar în 1986 premiul Hugo la aceeași secțiune, adică cele mai prestigioase premii science fiction. "Ender's Game" a fost nominalizat și pentru un Premiu Locus în 1986. În 1999, el s-a clasat pe locul 59 al listei cititorilor în Modern Library 100 Best Novels, intrând și în "Cele mai bune 100 de cărți pentru tineri" de la American Library Association.